– За ведамі па спецыяльнасці прыйшлося ехаць у Еўропу. Там я вывучала ўсё, што тычыцца непасрэдна чайнага лісту: як зразумець, што перад табой якасная сыравіна, як правільна запарваць чай, як спалучаць паміж сабой інгрыдыенты. Колькі медыцынскіх кніг давялося перачытаць! Многія расліны маюць лячэбны эфект, але, каб яны ішлі на карысць і не наносілі шкоды, трэба ўмець з імі працаваць, правільна падбіраць дазіроўку.